Jeg har samme oplevelse, som Ove Jensen der har skrevet her på siden, for 5 dage siden.
Hænger det mon sammen med, at If har lavet deres familieforsikring om fra den 11. okt. 2015 til en nye indboforsikring.	...

Vi har været kunder hos If siden 1. maj 2011 og vi lægger ca.  20.000 kr. i deres kasse hvert år.
Desværre har vi haft 3 skade de sidste 2 år, derfor har If hæve vores selvrisikoen fra 1.000 kr. til 3.000 kr./år + hævet vores præmie med ca. 1.200 kr/år. minimum i 3 år, hvis der ikke kommer nye skader.
For mig giver det ingen mening, at fordi vi har haft disse 3 skader de sidste 2 år til ca. 17.000 kr., hvor de 2 sidste har udgjort ca. 4.000 kr., er nødvendigt at hæve forsikringen.
Nej, tror nu mere det handler om, at de vil hente de 2 sidste skader "hjem igen" + at der ikke må indberettes småskader i deres selvskab.

Sidste skade til 1.800 kr.
Ringede til If for at få rådgivning til, hvordan jeg skulle forholde mig omkring en kortslutning i en kogeplade.
Vi blev enig om, at jeg skulle sende en mail til dem, med hvad jeg forventede en kogeplade ville koste, hvilket jeg selvfølgelig gjorde den 24.09.15.
Den 25.09.15 fik jeg blot det svar fra dem, at skaden var "godkendt".
Er det god rådgivning og fair, når det kommer til at koste penge...?
Iflg. Ifs kundeombud, skal man selv huske, at spørge ind til konsekvenserne.  

Det virker til, at det er fast procedure, at 3 skader på 2 år SKAL udløse en prisstigning ligegyldigt, hvordan man er dækket og hvilket beløb man snakker om.
Modtog bare et brev og en ny police samme dag, hvilket man ikke kan gøre andet ved, end at klage det Ifs eget kundeombud.
Det er jo heller ikke sådan, at vores priser sættes ned eller der sendes penge retur, de år vi ikke har haft skader - hvem skal man mon kontakte for at få disse penge! :-)
 
If mener, at de som ikke benytter forsikringen, betaler for de der gør - det vil vel som minimum betyde, at alle skulle betale det samme og have samme dækning  - korrekt? 
 
Et spørgsmål er så:
Hvorfor skal man vælge deres ekstra forsikringer, f.eks. pludselig skade og elektronikforsikring, hvis man ikke må benytte dem...?
Vi skal jo huske på, at man jo betaler for disse forsikringer, hvilket oftest vil betyde "småskade/-beløb" - men disse forsikringer er det så ikke tilladt at benytte eller kun i begrænset omfang.
Man er ikke selv herre over, hvornår der opstår skader. Er det så rimligt, man selv skal vurdere om en berettet skade skal indberettes - igen, hvad betaler man så for?
 
Som udgangspunkt har vi valgt de bedst forsikringer If tilbyder, for netop at være godt dækket, da vi har en husstand med små børn og en del elektronik, hvilket de nok også har indregnet allerede.
Vi har frem til nu, følt os meget godt tilfredse med If, og har på trods af adskillige henvendelser fra de mange andre selskaber, stadig tilvalgt dem og de "gode" dækninger. Vi har ikke fokuseret på priserne - men dette sætter tingene lidt i relief...
Før denne oplevelse, ville jeg nok også have bedømt med 4-5 stjerner og jeg havde ikke tænkt jeg skulle bruge tid på sådan en "sag" og diverse forsikringskig. 
 
Jeg har selvfølgelig klaret til Ifs egen klageinstans, med en afvisning (suprise) og med det svar, at sagen ikke kan  bringes for kundepanelet, ærgerligt da jeg ellers tror de ville kunne se min logik.

En del at denne skrivelse er, med lidt andre ord, også sendt til Ifs kundeombud med ønske om et svar, hvilket ikke er sket endnu.

/ Jens Hirsch Emtkjær